Vlade Divac

Vlade Divacas (, g. 1968 m. vasario 3 d.) – Serbijos krepšininkas, rungtyniavęs NBA nuo 1989 iki 2005 m.

Jis yra laikomas vienu iš geriausių Serbijos krepšininku bei vienu iš geriausių vidurio puolėjų istorijoje. Skirtingai nei dauguma aukštaūgių, Divacas gebėjo valdyti ir įžaisti kamuolį bei pataikyti iš tolimesnių atstumų. Jis 1991 m. išrinktas į FIBA 50 visų laikų geriausių krepšininkų sąrašą ir 2019 m. buvo įtrauktas į krepšinio šlovės muziejų.

2009 m. vasarį išrinktas Serbijos olimpinio komiteto prezidentu.https://web.archive.org/web/20090227115052/http://www.blic.rs/sport.php?id=80659

Baigęs krepšininko karjerą įsteigė „Divac’s Children Foundation“ ir „You Can Too“ labdaras, kurios siekia padėti Serbijos ir Afrikos vaikams.

 Karjera 

 Kralevo „Sloga“ (1983–1986 m.) 
V. Divacas pradėjo krepšinio karjerą Kralevo „Sloga“ komandoje. 1985 m. rudenį septyniolikmetis Divacas pelnė 27 taškus rungtynėse prieš Belgrado „Crvena Zvezda“ komandą.http://www.vreme.com/cms/view.php?id=512456

 Belgrado „Partizan“ (1986–1989 m.) 
1986 m. vasarą prisijungė prie Belgrado „Partizan“ komandos. Debiutiniame sezone komanda tapo lygos čempionais.

1989 m. komanda tapo Koračo taurės čempionais.

Rungtyniaudamas Europoje jis buvo laikomas vienas iš geriausių vidurio puolėjų.

 Los Andželo „Lakers“ (1989–1996 m.) 
1989 m. NBA naujokų biržoje Los Andželo „Lakers“ jį pasirinko 26-uoju šaukimu. Žaisdamas kartu su NBA legenda Ervinu Džonsonu, jis prisitaikė prie amerikietiškojo krepšinio. Didžiąją dalį debiutinio sezono rungtyniavęs nuo suoliuko, jis vidutiniškai pelnė po 8,5 taško ir atkovojo po 6,2 kamuolio per rungtynes. Sezono pabaigoje jis buvo išrinktas į pirmąją NBA simbolinę naujokų komandą.http://www.vreme.com/cms/view.php?id=512456

Sekančiame sezone jis tapo pagrindiniu komandos centro puolėju ir vidutiniškai pelnė po 11,2 taško per rungtynes. Komanda pateko į 1991 m. NBA finalą, kuriame pralaimėjo Maiklo Džordano vedamai Čikagos „Bulls“ komandai.

1994–1995 m. NBA sezone jis vidutiniškai pelnė po 16 taškų per rungtynes – daugiausiai karjeroje.

 Šarlotės „Hornets“ (1996–1998 m.) 
1996 m. liepos 1 d. jis buvo iškeistas į Šarlotės „Hornets“ komandą mainuose į naujoką Kobė Brajantą.https://www.nba.com/hornets/flirting-retirement-how-trade-charlotte-saved-vlade-divacs-nba-career

1997 m. vasario 12 d. pergalingose rungtynėse prieš Naujojo Džersio „Nets“ komandą jis pelnė 18 taškų, atkovojo 9 kamuolius ir blokavo 12 metimų (karjeros rekordas).https://www.basketball-reference.com/boxscores/199702120CHH.html

 Belgrado „Crvena Zvezda“ (1999 m.) 
1998–1999 m. NBA lokauto metu dvejoms rungtynėms prisijungė prie Belgrado „Crvena Zvezda“ komandos.http://www.fibaeurope.com/cid_KNce8jInH7Qj1EsyH5rjn2.compID_,Uz02qBnJiADOq5VntEf53.roundID_2570.season_1999.teamID_1490.playerID_2626.html

Pirmosios rungtynės su komanda buvo prieš S. Štombergo, M. Žukausko ir T. Ednio vedamą Kauno „Žalgirio“ komandą. Rungtynėse Divacas pelnė 16 taškų, atkovojo 8 kamuolius ir Belgrado komanda laimėjo rezultatu 77-69.http://mondo.rs/a767526/Sport/Kosarka/Zvezda-Zalgiris-secanje-na-debi-Vlade-Divca.html

 Sakramento „Kings“ (1999–2004 m.) 
1999 m. sausio 22 d. jis pasirašė šešerių metų, 62,5 mln. JAV dolerių vertės sutartį su Sakramento „Kings“ komanda.https://www.cbsnews.com/news/kings-sign-center-vlade-divac/

2001 m., vidutiniškai pelnydamas po 12 taškų per rungtynes, Divacas pirmą kartą karjeroje buvo išrinktas į NBA visų žvaigždžių rungtynes.

2001–2002 m. NBA sezoną komanda baigė su 61 pergale. Atkrintamosiose varžybose įveikus Jutos „Jazz“ ir Dalaso „Mavericks“ komandas konferencijos finale susitiko su Los Andželo „Lakers“. Sakramento komanda kontroversiškai seriją pralaimėjo 3–4.http://www.nydailynews.com/sports/basketball/ex-referee-tim-donaghy-blows-whistle-nba-dirty-secrets-article-1.293192

 Los Andželo „Lakers“ (2004–2005 m.) 
2004 m. liepos 20 d. sugrįžo į Los Andželo „Lakers“, pasirašydamas dviejų metų sutartį su komanda.

2004–2005 m. NBA sezone dėl nugaros traumos jis sužaidė tik penkiolika rungtynių ir liepos 14 d. jis oficialiai atsistatydino.http://www.nba.com/lakers/news/divac_retires_051018.html

2009 m. kovo 31 d. Sakramento „Kings“ įamžino jo 21 numerį.

 Nacionalinė rinktinė 
miniatiūra|235x235px|V. Divacas Jugoslavijos rinktinėje, kuri laimėjo 1989 m. Europos krepšinio čempionatą
Būdamas 18 metų, jis atstovavo Jugoslavijos vyrų krepšinio rinktinei 1986 m. pasaulio krepšinio čempionate. Pusfinaliuose komanda pralaimėjo TSRS rinktinei, o rungtynėse dėl trečios vietos rezultatu 117-91 įveikė Brazilijos rinktinę ir iškovojo bronzą.http://www.vreme.com/cms/view.php?id=512456

Jis atstovavo Jugoslavijos jaunimo rinktinei 1987 m. jaunimo iki 19 metų pasaulio krepšinio čempionate, kuriame rinktinė tapo čempionais.

V. Divacas taip pat tapo 1989http://www.fibaeurope.com/cid_KNce8jInH7Qj1EsyH5rjn2.teamID_390.compID_qMRZdYCZI6EoANOrUf9le2.season_1989.roundID_938.html ir 1991 m. Europos krepšinio čempionatų bei 1990 m. pasaulio krepšinio čempionato čempionu.http://www.fibaeurope.com/cid_KNce8jInH7Qj1EsyH5rjn2.teamID_390.compID_qMRZdYCZI6EoANOrUf9le2.season_1991.roundID_2263.html

Subyrėjus Jugoslavijai ir prasidėjus Jugoslavijos karams Divacas atitolo nuo daugelio kroatų draugų, įskaitant Draženą Petrovičių, kurį jis laikė savo geriausiu draugu.https://www.avclub.com/articles/once-brothers,46215/ Serbijai ir Juodkalnijai laimėjus 1995 m. Europos krepšinio čempionatą, Kroatijos rinktinė, kuri iškovojo bronzą, atsisakė dalyvauti medalių įteikimo ceremonijoje.

 Pasiekimai 

 NBA Visų žvaigždžių rungtynių žaidėjas (2001 m.)
 Pirmosios NBA simbolinės naujokų komandos žaidėjas (1990 m.)
 Koračo taurės čempionas (1989 m.)
 Jugoslavijos krepšinio lygos čempionas (1987 m.)
 Jugoslavijos krepšinio taurės čempionas (1989 m.)
 Europos metų krepšininkas (1989 m.)
 1991 m. įtrauktas į FIBA 50 visų laikų geriausių krepšininkų sąrašą
 2019 m. įtraukktas į krepšinio šlovės muziejų
 Nr. 21 įamžintas Sakramento „Kings“ komandoje

 Išnašos 

Kategorija:Serbijos krepšininkai
Kategorija:Jugoslavijos olimpiečiai